 Qosol ayuu qoslay u eg kii maalintaa ugu horeysay ee aanuu kulanay oo kale ah , kadib ayuu igu yidhi: Doqonow anigu sixir waxba kama garanayo , waxaan dhagtaada ku akhriyayna waxay ahayd been aan anigu alifay , laakiin naftaada jilicsan ayaa aniga addoon iiga kaa dhigtay , geerida aad ka baqanayso iyo naftaada oo aad xabsi u diidaysay ayaa kugu xidhay xadhiga addoonimada oo adigaaba gacmahaaga isku xidhaya, habeenkii ooyintiina aadbaan u dhagaysan jiray , waxaanse iga yaabin jirtay sida aad u tihiin dad daciif ah , caqli yar , xeelad ay ku samata baxaanna aan lahayn. 